CELEX: 62011TN0560
Language: da
Date: 2011-10-28 00:00:00
Title: Sag T-560/11: Sag anlagt den 28. oktober 2011 — Kronofrance og Kronoply mod Kommissionen

14.1.2012   
            
            
               DA
            
            
               Den Europæiske Unions Tidende
            
            
               C 13/17
            
         Sag anlagt den 28. oktober 2011 — Kronofrance og Kronoply mod Kommissionen
   (Sag T-560/11)
   2012/C 13/37
   Processprog: tysk
   
      Parter
   
   
      Sagsøgere: Kronofrance SAS (Sully sur Loire, Frankrig) og Kronoply GmbH (Heiligengrabe, Tyskland) (ved advokaterne R. Nierer og L. Gordalla)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse af 23. marts 2011 om Tysklands statsstøtte (C 28/2005) til Glunz AG og OSB Deutschland GmbH for et beløb på 69 797 988 EUR, der i henhold til artikel 107, stk. 3, litra a), TEUF erklæres for forenelig med det indre markedet, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende: Tilsidesættelse af TEUF, EF-traktaten og en retsregel vedrørende dens gennemførelse.
               Sagsøgerne gør i forbindelse med det første anbringende gældende, at Kommissionen har tilsidesat reglerne i de multisektorale rammebestemmelser for regionalstøtte til store investeringsprojekter (EFT 1998 C 107, s. 7), idet den:
               
                           —
                        
                        
                           ikke har fastlagt den maksimale tilladte støtteintensitet, som det ifølge sagsøgerne kræves i medfør af rammebestemmelsers punkt 3.1.
                        
                     
                           —
                        
                        
                           har vurderet den årlige vækstrate efter punkt 7.8 i de multisektorielle rammebestemmelser for spånplader ud fra forkerte tidsperioder og derved er kommet frem til en for høj konkurrencefaktor.
                        
                     
                           —
                        
                        
                           har kombineret forskellige konkurrencefaktorer for et enkelt projekt og dermed ikke overholdt de retlige rammer for de multisektorielle rammebestemmelsers punkt. 3.10.
                        
                     
         
               2)
            
            
               Andet anbringende: magtfordrejning
               Sagsøgerne har i forbindelse med de andet anbringende gjort gældende, at Kommissionen ved prøvelsen af støtten har begået magtfordrejning, idet den ikke har overholdt de krav, den selv har opstillet.